KAVAND

15.07.2019

**SELETUSKIRI**

**maaeluministri määruse „Maaeluministri määruste muutmine” eelnõu juurde**

**1. Sissejuhatus**

Määrus kehtestatakse kalandusturu korraldamise seaduse (edaspidi *KTKS*) § 5 lõike 1, § 19 lõike 1, § 21 lõike 2, § 26 lõike 3 ja § 36 lõike 8 alusel ning Euroopa Liidu ühise põllumajanduspoliitika rakendamise seaduse § 67 lõike 2, § 69 lõigete 3 ja 9, § 70 lõike 2 ja § 82 lõike 3 alusel.

Määruse eelnõuga muudetakse maaeluministri 23. oktoobri 2015. a määrust nr 11 „Kohaliku tegevusgrupi toetus ja LEADER-projektitoetus” ning järgmiseid „Euroopa Merendus- ja Kalandusfondi rakenduskava 2014–2020” (edaspidi *rakenduskava*) meetmete määruseid:

* maaeluministri 28. juuli 2016. a määrus nr 48 „Algatusrühma koostöötegevused”;
* maaeluministri 8. septembri 2015. a määrus nr 2 „„Euroopa Merendus- ja Kalandusfondi rakenduskava 2014–2020” tehnilise abi toetus”;
* maaeluministri 1. juuni 2017. a määrus nr 44 „Integreeritud mereseire arendamise toetus”;
* maaeluministri 12. juuni 2018. a määrus nr 37 „Kalalaeva energiatõhususe parendamise ja kliimamuutuste leevendamise toetus”;
* maaeluministri 13. novembri 2015. a määrus nr 16 „Kalandusandmete kogumise toetus”;
* maaeluministri 12. veebruari 2016. a määrus nr 7 „Kalanduse kontrolli ja järelevalve toetus”;
* maaeluministri 14. veebruari 2017. a määrus nr 15 „Kalapüügi- ja vesiviljelustoodete käitlemisettevõtete energia- ja ressursiauditi tegemise toetus”;
* maaeluministri 6. augusti 2018. a määrus nr 46 „Kalapüügi- ja vesiviljelustoodete sertifitseerimise ning turu-uuringute tegemise toetus”;
* maaeluministri 15. mai 2017. a määrus nr 41 „Kalapüügi- ja vesiviljelustoodete töötlemise energia- ja ressursisäästlikumaks muutmise toetus”;
* maaeluministri 27. juuni 2017. a määrus nr 49 „Merekeskkonna alaste teadmiste parendamise toetus”;
* maaeluministri 27. veebruari 2017. a määrus nr 22 „Merekeskkonna bioloogilise mitmekesisuse ja ökosüsteemide kaitse ning taastamise toetus”;
* maaeluministri 17. aprilli 2017. a määrus nr 34 „Püügivahendi parendamise toetus”;
* maaeluministri 12. oktoobri 2015. a määrus nr 9 „Teadlaste ja kalurite koostöötoetus”;
* maaeluministri 12. oktoobri 2015. a määrus nr 10 „Teadlaste ja vesiviljelusettevõtjate koostöötoetus”;
* maaeluministri 21. märtsi 2016. a määrus nr 18 „Tootmis- ja turustamiskavade toetus”;
* maaeluministri 31. mai 2018. a määrus nr 35 „Vesiviljelusettevõtte negatiivse keskkonnamõju vähendamise toetus”.

Eelnõu puudutab kalanduspiirkonna kohalikke algatusrühmasid (kokku 8), LEADER-tegevusgruppe (kokku 26), Keskkonnaministeeriumit, Maaeluministeeriumit, Keskkonnainspektsiooni, Põllumajanduse Registrite ja Informatsiooni Ametit (edaspidi *PRIA*), Tartu Ülikooli, Eesti Maaülikooli, Tallinna Ülikooli, TalTech Eesti Mereakadeemiat, kalapüügi- ja vesiviljelustoodete tootjaorganisatsioone (kokku 5) ning kalandusvaldkonna erialaliite (kokku 4).

Eelnõuga lihtsustatakse tööajaarvestuse süsteemi Euroopa Merendus- ja Kalandusfondi (edaspidi *EMKF*) järgmistes meetmetes: tootmis- ja turustamiskavade toetus, teadlaste ja kalurite ning teadlaste ja vesiviljelusettevõtjate koostöötoetus, kalandusandmete kogumise ning kalanduse kontrolli ja järelevalve toetus. Samuti lihtsustatakse „Eesti maaelu arengukava 2014–2020” (edaspidi *arengukava*) heaks tehtava töö kohta eraldi peetava tööajaarvestuse süsteemi ja täpsustatakse nõudeid toetuste taotlemiseks esitatavatele dokumentidele, tehes lihtsamaks LEADER-gruppide strateegiate rakendamist. Lihtsustamine tuleneb Euroopa Parlamendi ja nõukogu määruse (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.07.2018, lk 1–222), artikli 272 punktist 30, millega täiendatakse Euroopa Parlamendi ja nõukogu määrust (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006 (ELT L 347, 20.12.2013, lk 320−469), artikliga 68a, mis lihtsustab personalikulude tööajaarvestuse süsteemi.

Täiendatakse ka EMKF-i meetmete hindamiskriteeriume. Eelnõuga tehtavad täiendused muudavad rakenduskava strateegilise lähenemise tõhusamaks ning aitavad vähendada negatiivset mõju keskkonnale.

Kaht rakenduskava toetuse määrust muudetakse selliselt, et toetuse taotlemine hakkab toimuma vaid elektrooniliselt PRIA e-teenuse keskkonna kaudu.

Eelnõu valmistasid ette Maaeluministeeriumi maaelupoliitika ja analüüsi osakonna maamajanduse ja konkurentsipoliitika büroo peaspetsialist Taavi Kurvits (tel 625 6526, taavi.kurvits@agri.ee), kalamajandusosakonna kalanduse arengu büroo nõunik Reili Kivilo (tel 625 6525, reili.kivilo@agri.ee), kalamajandusosakonna kalanduse arengu büroo nõunik Liis Reinma (tel 625 6239, liis.reinma@agri.ee), kalamajandusosakonna kalanduse arengu büroo nõunik Laura Palmi (tel 625 6179, laura.palmi@agri.ee), kalamajandusosakonna turukorralduse ja kaubanduse büroo peaspetsialist Kristi Ilves (tel 625 6297, [kristi.ilves@agri.ee](file:///C%3A%5CUsers%5Ckilves%5CAppData%5CLocal%5CMicrosoft%5CWindows%5CINetCache%5CContent.Outlook%5CQG6HXGVB%5Ckristi.ilves%40agri.ee)), kalamajandusosakonna turukorralduse ja kaubanduse büroo peaspetsialist Maarja Purik (tel 625 6223, maarja.purik@agri.ee) ja kalamajandusosakonna turukorralduse ja kaubanduse büroo peaspetsialist Tuuli Teppo (tel 625 6115, tuuli.teppo@agri.ee). Eelnõu juriidilise ekspertiisi tegi Maaeluministeeriumi õigusosakonna peaspetsialist Maarika Öövel (tel 625 6197, maarika.oovel@agri.ee) ning eelnõu keeletoimetaja on sama osakonna peaspetsialist Laura Ojava (tel 625 6523, laura.ojava@agri.ee).

**2. Eelnõu sisu ja võrdlev analüüs**

**Eelnõu §-ga 1 muudetakse maaeluministri 28. juuli 2016. a määrust nr 48 „Algatusrühma koostöötegevused”.**

**Eelnõu §-s 1** täiendatakse ja muudetakse määruse §-s8 toodud hindamiskriteeriumeid ning lisatakse hindepunktide kujunemise põhimõtted. Hindamiskriteeriumina lisatakse taotleja suutlikkus tegevuse elluviimiseks, kus hinnatakse taotleja võimekust tegevuse elluviimiseks ning muu hulgas ka seda, kas taotlejal on tagatud minimaalne vajalik omafinantseering. Suutlikkuse hindamise kriteeriumit ei ole seni meetme määruses kajastatud, kuivõrd kohalike algatusrühmade suutlikkust on hinnatud ka seoses kohaliku arengustrateegia rakendamisega.

Koostööprojekti põhjendatuse hindamiskriteeriumina lisatakse koostöö tegemine projekti eesmärkide paremaks saavutamiseks, kus hinnatakse sisulist koostööd ja ühistegevust ühisturundusega seotud tegevuste elluviimisel. Hindepunktide kujunemise põhimõtted tuuakse määruses välja praktika ühtlustamiseks ning selleks, et oleks üheselt arusaadav, mida ja kuidas ühe või teise hindamiskriteeriumi puhul täpselt hinnatakse.

**Eelnõu §-s 2 muudetakse maaeluministri 8. septembri 2015. a määrust nr 2 „„Euroopa Merendus- ja Kalandusfondi rakenduskava 2014–2020” tehnilise abi toetus”.**

**Eelnõu § 2** **punktiga 1** kehtestatakse määruse § 6 lõige 1 uues sõnastuses. Tingituna „Kalapüügitoodete ladustamisabi” toetusmeetme lõppemisest ei ole Veterinaar- ja Toiduamet tehnilise abi raames õigustatud toetuse taotleja. Antud meetme eelarve vahendid on käesolevaks perioodiks lõppenud. Toetuse eelarve kasutati ära 90% ulatuses, eelarve jääk tagastatakse Euroopa Komisjonile sest selle meetme eelarvet muuks otstarbeks/meetmeteks kasutada ei saa.

**Eelnõu § 2** **punktiga 2** muudetakse määruse § 7 lõiget 5. Muudatuse tulemusel ei hinnata toetuse taotlust KTKS-i § 29 lõike 3 alusel. Laekunud toetuse taotluste põhjal ei tehta pingerida ning taotlustele ei anta vastavalt hindamiskriteeriumitele hindepunkte. Toetuse taotluste puhul kontrollitakse õigusaktides sätestatud nõuete täitmist.

16. mail 2019. a toimunud EMKF-i seirekomisjonis kinnitatud valikumetoodika muudatuse kohaselt on taotlejate ring selle meetme puhul piiratud ja taotlejate vahelist konkurentsi ei teki. Valikumetoodika kohaldamine selle meetme puhul ei ole seetõttu asjakohane.

Euroopa Parlamendi ja nõukogu määruse (EL) nr 1303/2013 artikli 110 punkti 2.a kohaselt kiidab seirekomisjon heaks tegevuste valimise metoodika ja valikukriteeriumid, välja arvatud juhul, kui need kriteeriumid on heaks kiitnud kohalikud tegevusrühmad kooskõlas artikli 34 lõike 3 punktiga c. Sama määruse artikli 125 lõike 3 kohaselt kohaldab korraldusasutus tegevuste valimisel seirekomisjonis heaks kiidetud valikumenetlusi ning –kriteeriume. Sarnaselt ühtekuuluvuspoliitika fondide 2014-2020 rakenduskava seirekomisjonis kinnitatud valikumetoodikale tehnilise abi meetme osas on ka EMKF 2014-2020 rakenduskava seirekomisjonis kinnitanud metoodika kohaselt tehnilise abi ja tehnilise abi sarnaste meetmete puhul  taotlejate ring piiratud, mistõttu taotlejate vahelist konkurentsi ei teki ja seetõttu valikumetoodika kohaldamine ei ole nendes meetmetes asjakohane. Sellest tulenevalt ei kehtestata määrusega projektide hindamiskriteeriumeid tehnilise abi ja tehnilise abi sarnasetele meetmetele.

**Eelnõu § 2 punktis 3** sätestatakse taotluse rahuldamise otsuse tegemise alus KTKS § 30 lõike 6 alusel. Selle kohaselt rahuldatakse Euroopa Parlamendi ja nõukogu määruse (EL) nr 508/2014 artiklites 66, 67 ja 76–79 sätestatud meetmete puhul nõuetekohased taotlused toetuse andmiseks ettenähtud vahendite piires, vähendades vajaduse korral toetuse summat võrdeliselt iga taotleja kohta.

**Eelnõu § 2 punktidega 4 ja 5** kehtestatakse määruse § 9 lõike 2 punkt 7 ja § 9 lõike 3 punkt 3 uues sõnastuses. Tegemist on lihtsustusega, millega vähendatakse halduskoormust. Edaspidi ei ole vajalik esitada eraldi maksude tasumist, maksete tegemist ja töötasu ülekandmist tõendavat dokumenti, näiteks palgalehte, või arve tasumist tõendavat dokumenti, näiteks riigisisest maksekorraldust. Lähtuvalt kassatulude ja kassakulude kontrollimise vajadusest on siiski vajalik esitada riigieelarvelistel asutustel kasutuses oleva majandusarvestuse tarkvara Systems, Applications and Products in Data Processing (edaspidi *SAP*) koondväljavõtteid kassapõhiste detailsete tehingute-tööjõukulude ja kassapõhiste detailsete tehingute kohta.

**Eelnõu § 2 punktiga 6** kehtestatakse määruse lisa 2 uues sõnastuses. Lisa 2 punkti 2 sõnastus viiakse vastavusse kavandatava eelnõu muudatusega vastavalt SAP vormile „Toetusega seotud tööjõukulud“. Nimetatud vormil on kasutusel termin „personali number“, mis on igale ametnikule ja töötajale SAP-i poolt väljastatud unikaalne number, mis genereeritakse SAP-i poolt pärast andmete sisestamist SAP-i. Samuti kasutatakse vormil terminit „palgaarvestuse kandenumber“, mis on palgaarvestusega seotud dokumendile tekkiv unikaalne number, mille genereerib samuti SAP.

**Eelnõu §-s 3 muudetakse maaeluministri 1. juuni 2017. a määrust nr 44 „Integreeritud mereseire arendamise toetus”.Eelnõu §-ga 3 punktiga 1** muudetakse määruse § 7. Muudatus on tingitud EMKF-i toetuse taotluse menetlemise juhtimis- ja kontrollisüsteemi auditist tulenevast audiitori ettepanekust vaadata üle meetme määrustega kehtestatud toetuse taotluse menetlemise hindamiskriteeriumid. Tulenevalt sellest muudetakse määrust selliselt, et toetuse taotluse menetlemise hindamiskriteeriumid aitaksid kaasa rakenduskavas kehtestatud meetme tulemusnäitajate saavutamisele. Kehtiva määruse § 7 täiendatakse ja lisaks senistele hindamiskriteeriumitele – tegevuse põhjendatus ja mõju meetme eesmärkide saavutamisele ning tegevuse kulutõhusus – tuuakse välja ka taotleja suutlikkus tegevus ellu viia. Eelnimetatud nelja hindamiskriteeriumi sätestamine aitab kaasa tulemusnäitajate saavutamisele.

**Eelnõu §-s 4 muudetakse maaeluministri 12. juuni 2018. a määrust nr 37 „Kalalaeva energiatõhususe parendamise ja kliimamuutuste leevendamise toetus”.**

**Eelnõu §-ga 4** muudetakse määruse§ 8. Muudatus on tingitud EMKF-i toetuse taotluse menetlemise juhtimis- ja kontrollisüsteemi auditist tulenevast audiitori ettepanekust vaadata üle meetme määrustega kehtestatud toetuse taotluse menetlemise hindamiskriteeriumid. Tulenevalt sellest muudetakse määrust selliselt, et toetuse taotluse menetlemise hindamiskriteeriumid aitaksid kaasa rakenduskavas kehtestatud meetme tulemusnäitajate saavutamisele. Seetõttu muudetakse kehtiva määruse § 8 lõikeid 3 ja 4 ning täiendatakse § 8 lõikega 61 selliselt, et lisaks senistele hindamiskriteeriumitele – tegevuse põhjendatus ja mõju meetme eesmärkide saavutamisele ning tegevuse kulutõhusus – tuuakse välja ka taotleja suutlikkus tegevus ellu viia. Eelnimetatud nelja hindamiskriteeriumi sätestamine aitab kaasa tulemusnäitajate saavutamisele.

**Eelnõu §-s 5 muudetakse maaeluministri 13. novembri 2015. a määrust nr 16 „Kalandusandmete kogumise toetus”.**

**Eelnõu § 5 punktiga 1** täiendatakse määruse § 4 lõike 1 sissejuhatavat tekstiosa viitegaEuroopa Parlamendi ja nõukogu määruse (EL) nr 1303/2013 artikli 68a lõikele 5. Muudatusega lisatakse abikõlblike kulude hulka personaliga seotud kulude arvestamiseks mõeldud lihtsustus, mis on kooskõlas Euroopa Parlamendi ja nõukogu määruse (EL, Euratom) 2018/1046 artikli 272 punktiga 30. Euroopa Parlamendi ja nõukogu määruse (EL) nr 1303/2013 artikli 68a lõige 5 näeb ette, et personalikulud isikutele, kelle tööülesanded on tegevusega seotud osalise tööajaga, võidakse arvutada kindla protsendina tööjõukulude brutosummast vastavalt tegevuse jaoks kuu kohta kindlaksmääratud protsendile töötatud ajast, ilma kohustuseta kehtestada eraldi tööaja registreerimise süsteem. Tööandja annab töötajatele dokumendi, milles on see protsent kindlaks määratud.

**Eelnõu § 5** **punktiga 2** muudetakse määruse § 7 lõiget 5. Muudatuse tulemusel ei hinnata toetuse taotlust KTKS-i § 29 lõike 3 alusel. Laekunud toetuse taotluste põhjal ei tehta pingerida ning taotlustele ei anta vastavalt hindamiskriteeriumitele hindepunkte. Toetuse taotluste puhul kontrollitakse õigusaktides sätestatud nõuete täitmist.

16. mail 2019. a toimunud EMKF-i seirekomisjonis kinnitatud valikumetoodika muudatuse kohaselt on taotlejate ring selle meetme puhul piiratud ja taotlejate vahelist konkurentsi ei teki. Valikumetoodika kohaldamine selle meetme puhul ei ole seetõttu asjakohane.

Euroopa Parlamendi ja nõukogu määruse (EL) nr 1303/2013 artikli 110 punkti 2.a kohaselt kiidab seirekomisjon heaks tegevuste valimise metoodika ja valikukriteeriumid, välja arvatud juhul, kui need kriteeriumid on heaks kiitnud kohalikud tegevusrühmad kooskõlas artikli 34 lõike 3 punktiga c. Sama määruse artikli 125 lõike 3 kohaselt korraldusasutus kohaldab tegevuste valimisel seirekomisjonis heaks kiidetud valikumenetlusi ning –kriteeriume. Sarnaselt ühtekuuluvuspoliitika fondide 2014-2020 rakenduskava seirekomisjonis kinnitatud valikumetoodikale tehnilise abi meetme osas on ka EMKF 2014-2020 rakenduskava seirekomisjonis kinnitanud metoodika kohaselt tehnilise abi ja tehnilise abi sarnaste meetmete puhul taotlejate ring piiratud, mistõttu taotlejate vahelist konkurentsi ei teki ja seetõttu valikumetoodika kohaldamine ei ole nendes meetmetes asjakohane. Sellest tulenevalt ei kehtestata määrusega projektide hindamiskriteeriumeid tehnilise abi ja tehnilise abi sarnasetele meetmetele.

**Eelnõu § 5 punktiga 3** asendatakse määruse § 9 lõikes 11 sõna „kuupäevaks“ sõnaga „tööpäevaks“. Tegemist on tehnilise muudatusega.

**Eelnõu § 5 punktiga 4** täiendatakse määruse § 9 lõike 2 punkti 1 ja lisatakse sinna nõue, et ametniku või töötaja tööjõukulude esmakordsel makse taotlemisel peab ametniku teenistusse nimetamise käskkirjas või töötajaga sõlmitud töölepingus, töövõtulepingu alusel teenust osutava isiku puhul töövõtulepingus või käsunduslepingus olema välja toodud toetatava tegevusega seotud tööjõukulude osakaal tööjõukulude brutosummas.

**Eelnõu § 5 punktiga 5** täiendatakse määruse § 9 lõike 2 punkti 2 ning lisatakse nõue, mille kohaselt esmakordsel makse taotlemisel peavad ametniku või töötaja ametijuhendis olema kirjeldatud rakenduskavaga seotud töö- või teenistusülesanded.

**Eelnõu § 5 punktidega 6 ja 7** kehtestatakse määruse § 9 lõike 2 punkt 7 ja § 9 lõike 2 punkt 11 uues sõnastuses. Tegemist on lihtsustusega, millega vähendatakse halduskoormust. Edaspidi ei ole vajalik esitada eraldi maksude tasumist, maksete tegemist ja töötasu ülekandmist tõendavat dokumenti, näiteks palgalehte, või arve tasumist tõendavat dokumenti, näiteks riigisisest maksekorraldust. Lähtuvalt kassatulude ja kassakulude kontrollimise vajadusest on siiski vajalik esitada SAP BO koondväljavõtteid kassapõhiste detailsete tehingute-tööjõukulude kohta ja koondväljavõtteid kassapõhiste detailsete tehingute kohta.

**Eelnõu § 5 punktiga 8** täiendatakse määruse § 9 lõikega 21. Muudatusega kaotatakse nõue esitada tööajaarvestust tõendav dokument juhul, kui rakendatakse Euroopa Parlamendi ja nõukogu määruse (EL, Euratom) 2018/1046 artikli 272 punkti 30. Euroopa Parlamendi ja nõukogu määruse (EL) nr 1303/2013 artikli 68a lõige 5 näeb ette, et personalikulud isikutele, kelle tööülesanded on tegevusega seotud osalise tööajaga, võidakse arvutada kindla protsendina tööjõukulude brutosummast vastavalt tegevuse jaoks kuu kohta kindlaksmääratud protsendile töötatud ajast, ilma kohustuseta kehtestada eraldi tööaja registreerimise süsteem. Tööandja annab töötajatele ja ametnikele dokumendi, milles on see protsent kindlaks määratud.

Nimetatud muudatus võimaldab minna üle fikseeritud protsentide/osakaalude kasutamisele ja loobuda eraldi arvestuse pidamisest rakenduskavaga seotud töö- või teenistusülesannete täitmise kohta. Rakenduskava heaks tehtava tööga osaliselt seotud tööaja ja töötaja või ametniku rakenduskavaga seotud igakuise palgakulu arvutamisel võetakse aluseks kindlaksmääratud protsent tema kogupalgast vastavalt Euroopa Parlamendi ja nõukogu määruse (EL) nr 1303/2013 artikli 68a lõikele 5. Rakenduskavaga seotud töö- või teenistusülesannete osakaal kõigis ülesannetes lepitakse kokku ja fikseeritakse töölepingus või teenistuskäskkirjas kindla protsendina töötaja või ametniku kogupalgast. Tegemist on tööandja hinnanguga tööaja jaotumisele rakenduskavaga seotud töö- või teenistusülesannete ja rakenduskavaga mitteseotud töö- või teenistusülesannete vahel. Seejuures peab tööandja hinnang olema kooskõlas tegeliku tööaja jaotusega erinevate tegevuste vahel. Korraldusasutus (Maaeluministeerium) ei kontrolli selle jaotuse kujunemist, st tööandja kinnitatud osakaalu kujunemist. Juhul kui palgakulu arvestamise aluseks olev tööajajaotuse osakaal muutub, vormistatakse ja esitatakse koos maksetaotlusega Maaeluministeeriumile uus dokument. Rakenduskavaga seotud töö- või teenistusülesanded kirjeldatakse ametijuhendis või töölepingus. Määruse muudatuse kohaselt ei ole rakenduskava heaks tehtava töö kohta eraldi tööajaarvestuse pidamine enam kohustuslik, taotlejale jääb endiselt võimalus soovi korral jätkata tööajaarvestuse pidamist kehtivatel tingimustel. Kavandatav määruse muudatus lihtsustab toetuse taotlemise protsessi, st väheneb halduskoormus toetuse taotlemiseks esitatavate vajalike dokumentide mahu osas.

Rakenduskava heaks tehtava töö kohta tööajaarvestuse esitamine on vajalik juhul, kui otsesed personalikulud hüvitatakse tegelike kulude alusel ning töötaja või ametnik täidab nii rakenduskavaga seotud kui ka rakenduskavaga mitteseotud töö- või teenistusülesandeid. Rakenduskavaga seotud töö- või teenistusülesanded fikseeritakse töölepingus, teenistuskäskkirjas või ametijuhendis, mis tõendab, et isik täidab kalandusandmete kogumise toetusest kaasrahastatud rakenduskava rakendamisega seotud ülesandeid. Otsene personalikulu hüvitatakse vastavalt tööajaarvestuse tabelis näidatud tegelikule ajale, mis on kulunud rakenduskavaga seotud töö- või teenistusülesannete täitmiseks.

**Eelnõu § 5 punktiga 9** täiendataksemääruse lisa 1 „Kalandusandmete kogumise toetuse taotlusele esitatavad nõuded“ punkti 2 alapunktiga 5, mille kohaselt tuleb lähteülesande kirjelduses töötaja ja ametniku kohta esitada teave tööjõukulude hüvitamise kohta tegelike kulude või Euroopa Parlamendi ja nõukogu määruse (EL, Euratom) 2018/1046 artikli 68a lõike 5 alusel. Lisa 1 punkti 2 lisatava alapunkti 5 sõnastus on vastavuses kavandatava eelnõu muudatusega.

**Eelnõu § 5 punktiga 10** kehtestatakse määruse lisa 2 uues sõnastuses Lisa 2 punkt 2 sõnastus viiakse vastavusse kavandatava eelnõu muudatusega vastavalt SAP BO vormile „Toetusega seotud tööjõukulud“. Nimetatud vormil on kasutusel termin „personali number“, mis on igale ametnikule ja töötajale SAP-i poolt väljastatud unikaalne number, mis genereeritakse SAP-i poolt pärast andmete sisestamist SAP-i. Samuti kasutatakse vormil terminit „palgaarvestuse kandenumber“, mis on palgaarvestusega seotud dokumendile tekkiv unikaalne number, mille genereerib samuti SAP.

**Eelnõu §-s 6 muudetakse maaeluministri 12. veebruari 2016. a määrust nr 7 „Kalanduse kontrolli ja järelevalve toetus”.**

**Eelnõu § 6 punktiga 1** täiendatakse määruse § 4 lõiget 1 viitegaEuroopa Parlamendi ja nõukogu määruse (EL) nr 1303/2013 artikli 68a lõikele 5. Muudatusega lisatakse abikõlblike kulude hulka personaliga seotud kulude arvestamiseks mõeldud lihtsustus, mis on kooskõlas Euroopa Parlamendi ja nõukogu määruse (EL, Euratom) 2018/1046 artikli 272 punktiga 30. Euroopa Parlamendi ja nõukogu määruse (EL) nr 1303/2013 artikli 68a lõige 5 näeb ette, et personalikulud isikutele, kelle tööülesanded on tegevusega seotud osalise tööajaga, võidakse arvutada kindla protsendina tööjõukulude brutosummast vastavalt tegevuse jaoks kuu kohta kindlaksmääratud protsendile töötatud ajast, ilma kohustuseta kehtestada eraldi tööaja registreerimise süsteem. Tööandja annab töötajatele dokumendi, milles on see protsent kindlaks määratud.

**Eelnõu § 6** **punktiga 2** muudetakse määruse § 7 lõiget 5. Muudatuse tulemusel ei hinnata toetuse taotlust KTKS-i § 29 lõike 3 alusel. Laekunud toetuse taotluste põhjal ei tehta pingerida ning taotlustele ei anta vastavalt hindamiskriteeriumitele hindepunkte. Toetuse taotluste puhul kontrollitakse õigusaktides sätestatud nõuete täitmist.

16. mail 2019. a toimunud EMKF-i seirekomisjonis kinnitatud valikumetoodika muudatuse kohaselt on taotlejate ring selle meetme puhul piiratud ja taotlejate vahelist konkurentsi ei teki. Valikumetoodika kohaldamine selle meetme puhul ei ole seetõttu asjakohane.

Euroopa Parlamendi ja nõukogu määruse (EL) nr 1303/2013 artikli 110 punkti 2.a kohaselt kiidab seirekomisjon heaks tegevuste valimise metoodika ja valikukriteeriumid, välja arvatud juhul, kui need kriteeriumid on heaks kiitnud kohalikud tegevusrühmad kooskõlas artikli 34 lõike 3 punktiga c. Sama määruse artikli 125 lõike 3 kohaselt korraldusasutus kohaldab tegevuste valimisel seirekomisjonis heaks kiidetud valikumenetlusi ning –kriteeriume. Sarnaselt ühtekuuluvuspoliitika fondide 2014-2020 rakenduskava seirekomisjonis kinnitatud valikumetoodikale tehnilise abi meetme osas on ka EMKF 2014-2020 rakenduskava seirekomisjonis kinnitanud metoodika kohaselt tehnilise abi ja tehnilise abi sarnaste meetmete puhul taotlejate ring piiratud, mistõttu taotlejate vahelist konkurentsi ei teki ja seetõttu valikumetoodika kohaldamine ei ole nendes meetmetes asjakohane. Sellest tulenevalt ei kehtestata määrusega projektide hindamiskriteeriumeid tehnilise abi ja tehnilise abi sarnasetele meetmetele.

**Eelnõu § 6 punktiga 3** täiendatakse määruse § 9 lõike 2 punkti 1 nõudega, mille kohaselt peab ametniku või töötaja tööjõukulude esmakordsel makse taotlemisel olema ametniku teenistusse nimetamise käskkirjas või töötajaga sõlmitud töölepingus, töövõtulepingu alusel teenust osutava isiku puhul töövõtulepingus või käsunduslepingus või muus dokumendis välja toodud toetatava tegevusega seotud tööjõukulude osakaal tööjõukulude brutosummas. Sellega viiakse määruse § 9 lõike 2 punkti 1 sõnastus vastavusse määruse eelnõu muudatusega.

**Eelnõu § 6 punktiga 4** täiendatakse määruse § 9 lõike 2 punkti 2 nõudega, mille kohaselt esmakordsel makse taotlemisel peavad ametniku või töötaja ametijuhendis või muus dokumendis olema kirjeldatud rakenduskavaga seotud töö- või teenistusülesanded, veendumaks, millises ulatuses ametnik/või töötaja teostab fondi ülesandeid.

**Eelnõu § 6 punktidega 5** **ja 6** kehtestatakse määruse § 9 lõike 2 punkt 7 ja määruse § 9 lõike 2 punkt 11 uues sõnastuses. Tegemist on lihtsustusega, millega vähendatakse halduskoormust. Edaspidi ei ole vajalik esitada eraldi maksude tasumist, maksete tegemist ja töötasu ülekandmist tõendavat dokumenti, näiteks palgalehte, või arve tasumist tõendavat dokumenti, näiteks riigisisest maksekorraldust. Lähtuvalt kassatulude ja kassakulude kontrollimise vajadusest on siiski vajalik esitada SAP BO koondväljavõtteid kassapõhiste detailsete tehingute-tööjõukulude kohta ja koondväljavõtteid kassapõhiste detailsete tehingute kohta.

**Eelnõu § 6 punktiga 7** täiendatakse määruse § 9 lõikega 21. Muudatusega kaotatakse nõue esitada tööajaarvestust tõendav dokument juhul, kui rakendatakse Euroopa Parlamendi ja nõukogu määruse (EL, Euratom) 2018/1046 artikli 272 punkti 30. Euroopa Parlamendi ja nõukogu määruse (EL) nr 1303/2013 artikli 68a lõige 5 näeb ette, et personalikulud isikutele, kelle tööülesanded on tegevusega seotud osalise tööajaga, võidakse arvutada kindla protsendina tööjõukulude brutosummast vastavalt tegevuse jaoks kuu kohta kindlaksmääratud protsendile töötatud ajast, ilma kohustuseta kehtestada eraldi tööaja registreerimise süsteem. Tööandja annab töötajatele ja ametnikele dokumendi, milles on see protsent kindlaks määratud.

Nimetatud muudatus võimaldab minna määruse raames üle fikseeritud protsentide/osakaalude kasutamisele ja loobuda eraldi arvestuse pidamisest rakenduskavaga seotud töö- või teenistusülesannete täitmise kohta. Rakenduskava heaks tehtava tööga osaliselt seotud tööaja ja töötaja või ametniku rakenduskavaga seotud igakuise palgakulu arvutamisel võetakse aluseks kindlaksmääratud protsent tema kogupalgast vastavalt Euroopa Parlamendi ja nõukogu määruse (EL) nr 1303/2013 artikli 68a lõikele 5. Rakenduskavaga seotud töö- või teenistusülesannete osakaal kõigis ülesannetes lepitakse kokku ja fikseeritakse töölepingus või käskkirjas kindla protsendina töötaja või ametniku kogupalgast. Tegemist on tööandja hinnanguga tööaja jaotumisele rakenduskavaga seotud töö- või teenistusülesannete ja rakenduskavaga mitteseotud töö- või teenistusülesannete vahel. Seejuures peab tööandja hinnang olema kooskõlas tegeliku tööaja jaotusega erinevate tegevuste vahel. Korraldusasutus (Maaeluministeerium) ei kontrolli selle jaotuse kujunemist, st tööandja kinnitatud osakaalu kujunemist. Juhul kui palgakulu arvestamise aluseks olev tööajajaotuse osakaal muutub, vormistatakse ja esitatakse koos maksetaotlusega Maaeluministeeriumile uus dokument. Rakenduskavaga seotud töö- või teenistusülesanded kirjeldatakse ametijuhendis, töölepingus või käskkirjas. Määruse muudatuse kohaselt ei ole rakenduskava heaks tehtava töö kohta eraldi tööajaarvestuse pidamine enam kohustuslik, taotlejale jääb endiselt võimalus soovi korral jätkata tööajaarvestuse pidamist kehtivatel tingimustel. Kavandatav määruse muudatus lihtsustab toetuse taotlemise protsessi, st väheneb halduskoormus toetuse taotlemiseks esitatavate vajalike dokumentide mahu osas.

Rakenduskava heaks tehtava töö kohta tööajaarvestuse esitamine on vajalik juhul, kui otsesed personalikulud hüvitatakse tegelike kulude alusel ning töötaja või ametnik täidab nii rakenduskavaga seotud kui ka rakenduskavaga mitteseotud töö- või teenistusülesandeid. Rakenduskavaga seotud töö- või teenistusülesanded fikseeritakse töölepingus, käskkirjas või ametijuhendis, mis tõendab, et isik täidab kalanduse kontrolli ja järelevalve toetusest kaasrahastatud rakenduskava rakendamisega seotud ülesandeid. Otsene personalikulu hüvitatakse vastavalt tööajaarvestuse tabelis näidatud tegelikule rakenduskavaga seotud töö- või teenistusülesannete täitmiseks kulunud ajale.

**Eelnõu § 6 punktiga 8** täiendataksemääruse lisa 1 „Kalanduse kontrolli ja järelevalve toetuse taotlusele esitatavad nõuded“ punkti 2 alapunktiga 5, mille kohaselt tuleb lähteülesande kirjelduses töötaja ja ametniku kohta esitada teave tööjõukulude hüvitamise kohta tegelike kulude või Euroopa Parlamendi ja nõukogu määruse (EL, Euratom) 2018/1046 artikli 68a lõike 5 alusel. Muudatusega viiakse lisa vastavusse kavandatava eelnõu muudatusega.

**Eelnõu § 6 punktiga 9** kehtestatakse määruse lisa 2 „Kalanduse kontrolli ja järelevalve toetuse maksetaotlusele esitatavad nõuded“ uues sõnastuses. Lisa 2 punkti 2 sõnastus viiakse vastavusse kavandatava eelnõu muudatusega vastavalt SAP BO vormile, kus on kirjeldatud „Toetusega seotud tööjõukulud“. Nimetatud vormil on kasutusel termin „personali number“, mis on igale ametnikule ja töötajale SAP-i poolt väljastatud unikaalne number, mis genereeritakse SAP-i poolt pärast andmete sisestamist SAP-i. Samuti kasutatakse vormil terminit „palgaarvestuse kandenumber“, mis on palgaarvestusega seotud dokumendile tekkiv unikaalne number, mille genereerib samuti SAP.

**Eelnõu §-s 7 muudetakse maaeluministri 14. veebruari 2017. a määrust nr 15 „Kalapüügi- ja vesiviljelustoodete käitlemisettevõtete energia- ja ressursiauditi tegemise toetus”.**

**Eelnõu §-s 7** kehtestatakse määruse § 8 tekst uues sõnastuses. Muudatused on tingitud EMKF-i toetuse taotluse menetlemise juhtimis- ja kontrollisüsteemi auditist tulenevast audiitori ettepanekust vaadata üle meetme määrustega kehtestatud toetuse taotluse menetlemise hindamiskriteeriumid. Kriteeriumite üle vaatamisel selgus, et kehtiva määruse § 8 lõigetes 2 ja 3 sätestatud tekst tegevuse põhjendatuse ja mõju meetme eesmärkide saavutamise kohta vajab täpsustamist, sest nende hindamiskriteeriumite puhul on üheks hinnatavaks kriteeriumiks tegevuse ajakava realistlikkus. Tegevuse ajakava realistlikkus ei ole energia- või ressursiauditite tegemise toetamisel olulise tähtsusega ning sellele hindamiskriteeriumit kehtestada ei ole asjakohane. Lõikes 3 sätestatakse uus hindamiskriteerium – tegevuse mõju meetme eesmärkide saavutamisele –, mille puhul hinnatakse, kas taotluses kavandatud tegevus aitab kaasa meetme eesmärkide saavutamisele. Eelnimetatud kriteeriumit on PRIA-l võimalik objektiivselt hinnata. Samuti sätestatakse § 8 lõike 2 punktis 4 eraldi hindamiskriteeriumina tegevuse põhjendatus, mille puhul hinnatakse, kas on olemas probleem, kitsaskoht või kasutamata arenguvõimalus. Tegevuse põhjendatuse hindamisel lähtutakse sellest, kas energia- või ressursiaudit sisaldab mittevajalikke tegevusi või puudub tõendatud vajadus auditi tegemiseks või kas on välja toodud tegevuse probleemipüstitus ning kas tegevuse vajadus on põhjendatud. Esimesel juhul saab taotleja null punkti ja teisel juhul ühe punkti.

Kui hinnatakse tegevuse mõju meetme eesmärkide saavutamisele, siis vaadatakse hindepunktide andmisel, kas tegevused ja planeeritavad kulud on seotud meetme eesmärgiga või mitte – vastavalt sellele antakse kas null või üks hindepunkti.

Paragrahvi 8 täiendatakse samuti lõikega 8 selliselt, et PRIA hindab nõuetekohaseid taotlusi ja moodustab taotluste paremusjärjestuse, lugedes paremaks sellise taotluse, mis on saanud suurema koondhinde. Taotluse koondhinne saadakse hindepunktide liitmise teel. Võrdse koondhindega taotluste korral eelistatakse varem esitatud taotlust.

**Eelnõu §-s 8 muudetakse** **maaeluministri 6. augusti 2018. a määrust nr 46 „Kalapüügi- ja vesiviljelustoodete sertifitseerimise ning turu-uuringute tegemise toetus”.**

**Eelnõu § 8 punktidega 1 ja 2** muudetakse määruse § 6 lõikeid 1 ja 2. Nimetatudmuudatused on tingitud vajadusest viidata korrektsele toetatavale tegevusele ja toetuse taotlejale, nimelt on kehtiva määruse § 6 lõikes 1 ekslik teave toetuse taotleja kohta sertifitseerimise ja turu-uuringute tegemise toetuse puhul. Eelnimetatud tegevuste puhul peab taotlejaks olema mittetulundusühing, kelle põhikirjaline eesmärk on seotud kalapüügi- või vesiviljelustoodete tootmise, töötlemise või turustamisega, mitte mikro-, väike- või keskmise suurusega ettevõtja Euroopa Parlamendi ja nõukogu määruse (EL) nr 1303/2013 artikli 2 punkti 28 tähenduses, kelle põhitegevusalaks on kalapüügi- või vesiviljelustoodete tootmine, töötlemine või turustamine.

**Eelnõu § 8 punktidega 3 ja 4 ning punktiga 6** muudetakse määruse § 6 lõikeid 5 ja 7 ning määruse § 10 lõiget 4.Muudatused on tingitud PRIA üleminekust e-teenuse keskkonna kasutamisele, toetuse taotlemine hakkab toimuma edaspidi vaid elektrooniliselt vastava keskkonna kaudu ettenähtud tähtajal. PRIA teatab taotluse esitamise tähtaja ametlikus väljaandes Ametlikud Teadaanded arvestusega, et teate avaldamise ja taotluse esitamise tähtaja alguse vahele jääks vähemalt 30 kalendripäeva. Samuti esitab toetuse saaja toetuse maksmiseks pärast toetatava tegevuse täielikku elluviimist ja selle eest tasumist PRIA-le PRIA e-teenuse keskkonna kaudu maksetaotluse ning määruse paragrahvis 10 lõike 4 punktides 1-3 nimetatud dokumentide originaalid või originaaliga samased ärakirjad.

**Eelnõu § 8 punktiga 5** sõnastatakse määruse § 8 tekstiosa uuesti. Muudatused on tingitud EMKF‑i toetuste taotluste menetlemise juhtimis- ja kontrollisüsteemi auditist tulenevast audiitori ettepanekust vaadata üle meetme määrustega kehtestatud toetuse taotluse menetlemise hindamiskriteeriumid. Tulenevalt audiitori ettepanekust muudetakse määrust selliselt, et toetuse taotluste menetlemise hindamiskriteeriumid aitaksid kaasa rakenduskavas kehtestatud meetme tulemusnäitajate saavutamisele. Uuena tuuakse hindamiskriteeriumina välja lisaks kulutõhususele, taotleja suutlikkusele tegevus ellu viia ja tegevuse põhjendatusele eraldi ka mõju meetme eesmärkide saavutamisele. Kehtivas määruses on tegevuse põhjendatust hinnatud koos mõjuga meetme eesmärkide saavutamisele. Hindamiskriteeriumi „tegevuse mõju meetme eesmärkide saavutamisele“ puhul hinnatakse, kuidas panustatakse tegevusega meetme eesmärkide saavutamisse. Hindamiskriteeriumi „tegevuse põhjendatus“ puhul hinnatakse, kas on olemas probleem, kitsaskoht või kasutamata arenguvõimalus, mida taotleja saaks toetuse taotlemise abiga ära kasutada.

Samuti muudetakse kehtivat hindamise süsteemi ja luuakse null punkti andmise võimalus. Kui hinnatakse tegevuse mõju meetme eesmärkide saavutamisele, antakse hindepunkte järgmiselt: null punkti, kui tegevused ei ole seotud meetme eesmärkide saavutamisega. Üks punkt, kui tegevused on seotud meetme eesmärkide saavutamisega. Kaks punkti, kui tegevused on seotud meetme eesmärkide saavutamisega ning Euroopa Parlamendi ja nõukogu määruse (EL) nr 508/2014 Euroopa Merendus- ja Kalandusfondi kohta ja millega tunnistatakse kehtetuks nõukogu määrused (EÜ) nr 2328/2003, (EÜ) nr 861/2006, (EÜ) nr 1198/2006 ja (EÜ) nr 791/2007 ning Euroopa Parlamendi ja nõukogu määrus (EL) nr 1255/2011 (ELT L 149, 20.05.2014, lk 1–66) artikli 68 lõike 1 punktis b nimetatud tegevuse elluviimise korral teeb taotleja turu-uuringu kalapüügi- või vesiviljelustoodete kohta, mis on nimetatud KTKS-i § 12 lõike 11 kohaselt majanduslikult oluliseks liigiks, või kaks punkti sel juhul, kui tegevused on seotud meetme eesmärkide saavutamisega ning Euroopa Parlamendi ja nõukogu määruse (EL) nr 508/2014 artikli 68 lõike 1 punkti c alapunktis ii nimetatud tegevuse elluviimise korral teeb taotleja kalapüügi- või vesiviljelustoote sertifitseerimistegevuse KTKS-i § 12 lõikes 11 nimetatud majanduslikult oluliste liikide kohta. Kui aga hinnatakse tegevuse põhjendatust, antakse hindepunkte järgmiselt: üks punkt, kui on välja toodud tegevuse probleemipüstitus ning tegevuse vajadus on põhjendatud. Kaks punkti, kui on välja toodud tegevuse probleemipüstitus ning tegevuse vajadus on põhjendatud ning Euroopa Parlamendi ja nõukogu määruse (EL) nr 508/2014 artikli 68 lõike 1 punktis b nimetatud tegevuse elluviimise korral teeb taotleja turu-uuringu kalapüügi- või vesiviljelustoodete kohta, mis on nimetatud KTKS-i § 12 lõike 11 kohaselt majanduslikult oluliseks liigiks, või kaks punkti sel juhul, kui on välja toodud tegevuse probleemipüstitus ning tegevuse vajadus on põhjendatud ning Euroopa Parlamendi ja nõukogu määruse (EL) nr 508/2014 artikli 68 lõike 1 punkti c alapunktis ii nimetatud tegevuse elluviimise korral teeb taotleja kalapüügi- või vesiviljelustoote sertifitseerimistegevuse KTKS‑i § 12 lõikes 11 nimetatud majanduslikult oluliste liikide kohta.

Määruse § 8 lõikeid 4 ja 5 täiendatakse samuti null punkti andmise võimalusega. Lõike 4 puhul, kui hinnatakse tegevuse kulutõhusust, ning lõike 5 puhul, kui hinnatakse taotleja suutlikkust tegevus ellu viia. Lõike 4 puhul antakse null punkti taotlejale kulutõhususe hindamise korral, kui tegevuse elluviimise kulud ei ole realistlikud ja ei ole arusaadav, milliste arvutuste ja hinnangute alusel on eelarve koostatud, ning eelarves sisalduvad kulud ei ole tegevuse elluviimiseks vajalikud ja mõistlikud. Lõike 5 puhul antakse null punkti, kui taotleja on tegutsenud kalapüügi- või vesiviljelustoodete tootmise, töötlemise või turustamise valdkonnas alla kolme aasta.

Määruse § 8 lõikes 6 kohaselt on edaspidi võimalik hinnata eraldi tegevuse põhjendatust, sel juhul antakse null punkti, kui ei ole välja toodud tegevuse probleemipüstitust ning tegevuse vajadust ei ole põhjendatud. Üks punkt antakse juhul, kui on välja toodud tegevuse probleemipüstitus ja tegevuse vajadus on põhjendatud. Kaks punkti antakse juhul, kui on välja toodud tegevuse probleemipüstitus ja tegevuse vajadus on põhjendatud ning Euroopa Parlamendi ja nõukogu määruse (EL) nr 508/2014 artikli 68 lõike 1 punktis b nimetatud tegevuse elluviimise korral teeb taotleja turu-uuringu kalapüügi- või vesiviljelustoote kohta, mis on nimetatud KTKS-i § 12 lõike 11 kohaselt majanduslikult oluliseks liigiks. Kaks punkti antakse juhul, kui on välja toodud tegevuse probleemipüstitus ja tegevuse vajadus on põhjendatud ning Euroopa Parlamendi ja nõukogu määruse (EL) nr 508/2014 artikli 68 lõike 1 punkti c alapunktis ii nimetatud tegevuse elluviimise korral teeb taotleja kalapüügi- või vesiviljelustoote sertifitseerimistegevuse KTKS‑i § 12 lõikes 11 nimetatud majanduslikult oluliste liikide kohta. Lõige 52 kehtestab taotluse hindamiskriteeriumite miinimumnõuded. Taotlus vastab hindamiskriteeriumite miinimum­nõuetele, kui see on iga hindamiskriteeriumi eest saanud ühe hindepunkti. Ehk siis, kui taotleja saab mõne kriteeriumi eest null punkti, siis taotlust ei rahuldata.

**Eelnõu §-s 9 muudetakse maaeluministri 15. mai 2017. a määrust nr 41 „Kalapüügi- ja vesiviljelustoodete töötlemise energia- ja ressursisäästlikumaks muutmise toetus”.**

**Eelnõu § 9 punktidega 1 ja 2 ning punktidega 4 ja 5** muudetakse määruse § 7 lõikeid 4 ja 5 ning määruse § 10 lõikeid 3 ja 6.Muudatused on tingitud PRIA üleminekust e-teenuse keskkonna kasutamisele, toetuse taotlemine hakkab toimuma edaspidi vaid elektrooniliselt PRIA vastava keskkonna kaudu ettenähtud tähtajal. PRIA teatab taotluse esitamise tähtaja ametlikus väljaandes Ametlikud Teadaanded arvestusega, et teate avaldamise ja taotluse esitamise tähtaja alguse vahele jääks vähemalt 30 kalendripäeva.

**Eelnõu § 9 punktiga 3** sõnastatakse määruse § 8 tekst tervikuna uuesti. Muudatus on tingitud EMKF-i toetuse taotluse menetlemise juhtimis- ja kontrollisüsteemi auditist tulenevast audiitori ettepanekust vaadata üle meetme määrustega kehtestatud toetuse taotluse menetlemise hindamiskriteeriumid. Tulenevalt sellest muudetakse määrust selliselt, et toetuse taotluste menetlemise hindamiskriteeriumid aitaksid kaasa rakenduskavas kehtestatud meetme tulemusnäitajate saavutamisele. Samuti muudetakse kehtivat hindamissüsteemi ja viiakse sisse null punkti andmise võimalus, mis varem puudus. Uuena täiendatakse § 8 lõiget 2 punktiga 4 ning tuuakse hindamiskriteeriumina välja lisaks kulutõhususele, taotleja suutlikkusele tegevust ellu viia ja tegevuse põhjendatusele ka mõju meetme eesmärkide saavutamisele. Eelnimetatud nelja hindamiskriteeriumi sätestamine aitab kaasa tulemusnäitajate saavutamisele.

Samuti muudetakse kehtivat hindamise süsteemi ja luuakse null punkti andmise võimalus. Põhjendatuse hindamisel antakse null punkti sellisel juhul, kui tegevuse raames tehtavad investeeringud ei ole objektiivselt põhjendatud. Kulutõhususe hindamisel antakse null punkti sellisel juhul, kui tegevuse elluviimise kulud ei ole realistlikud võrreldes sama töö või teenuse turuhindadega. Suutlikkuse hindamisel antakse null punkti nendele taotlejatele, kes on tegutsenud kalapüügi- või vesiviljelustoodete käitlemisega vähem kui kolm aastat.

Uue hindamiskriteeriumina on lõikes 6 tegevuse mõju meetme eesmärkide saavutamisele, kus antakse null punkti, kui toetatav tegevus ei panusta meetme eesmärkidesse, üks punkt, kui toetatav tegevus panustab meetme eesmärkide saavutamisse energiaauditi aruandes nimetatud tegevuse kaudu ja kaks punkti, kui toetatav tegevus panustab meetme eesmärkidesse lähtuvalt ressursiauditi aruandes nimetatud tegevustele. Siinkohal on eesmärk eelistada paremusjärjestuse moodustamisel neid taotlejaid, kes on läbi viinud ressursiauditi (mitte energiaauditi), sest panus meetme eesmärkidesse on sel puhul laiaulatuslikum, samuti antakse suurem panus meetme väljundnäitajate saavutamisse.

PRIA hindab nõuetekohaseid taotlusi ja moodustab taotluste paremusjärjestuse, lugedes paremaks sellise taotluse, mis on saanud suurema koondhinde. Taotluse koondhinne saadakse hindepunktide liitmise teel. Võrdse koondhindega taotluste korral eelistatakse varem esitatud taotlust.

Lõikega7 kehtestatakse taotluse hindamiskriteeriumite miinimumnõuded. Taotlus vastab hindamiskriteeriumite miinimumnõuetele, kui see on iga hindamiskriteeriumi eest saanud ühe hindepunkti. Ehk siis, kui taotleja saab mõne kriteeriumi eest null punkti, loetakse tema taotlus mitteabikõlblikuks.

**Eelnõu §-s 10 muudetakse maaeluministri 23. oktoobri 2015. a määrust nr 11 „Kohaliku tegevusgrupi toetus ja LEADER-projektitoetus”.**

**Eelnõu § 10 punktiga 1** täiendatakse määruse § 22 lõikega 11. Muudatuse kohaselt ei pea toetuse saaja enam PRIAle esitama tööajatabelit juhul, kui rakendatakse Euroopa Parlamendi ja nõukogu määruse (EL, Euratom) 2018/1046 artikli 272 punkti 30. Euroopa Parlamendi ja nõukogu määruse (EL) nr 1303/2013 artikli 68a lõige 5 näeb ette, et personalikulud isikutele, kelle tööülesanded on tegevusega seotud osalise tööajaga, võidakse arvutada kindla protsendina tööjõukulude brutosummast vastavalt tegevuse jaoks kuu kohta kindlaksmääratud protsendile töötatud ajast, ilma kohustuseta kehtestada eraldi tööaja registreerimise süsteem. Tööandja annab töötajatele dokumendi, milles on see protsent kindlaks määratud.

Nimetatud muudatus võimaldab minna üle fikseeritud tööaja osakaalude kasutamisele ja loobuda eraldi arvestuse pidamisest strateegia rakendamisega seotud tööülesannete täitmise kohta. Strateegia rakendamise heaks tehtava tööga osaliselt seotud tööaja ja töötaja strateegia rakendamisega seotud igakuise palgakulu arvutamisel võetakse aluseks kindlaksmääratud protsent kogupalgast vastavalt Euroopa Parlamendi ja nõukogu määruse (EL) nr 1303/2013 artikli 68a lõikele 5. Strateegia rakendamisega seotud tööülesannete osakaal kõigis ülesannetes lepitakse kokku ja fikseeritakse töölepingus, töövõtulepingus või käsunduslepingus kindla protsendina töötaja kogupalgast. Tegemist on tööandja hinnanguga tööaja jaotumisele strateegia rakendamisega seotud tööülesannete ja strateegia rakendamisega mitteseotud tööülesannete vahel. Seejuures peab tööandja hinnang olema kooskõlas tegeliku tööajajaotusega erinevate tegevuste vahel. Makseasutus (PRIA) ei kontrolli selle jaotuse kujunemist, st tööandja kinnitatud osakaalu kujunemist. Juhul kui palgakulu arvestamise aluseks olev tööajajaotuse osakaal muutub, vormistatakse ja esitatakse koos maksetaotlusega PRIA-le uus dokument. Strateegia rakendamisega seotud tööülesanded kirjeldatakse töölepingus, töövõtulepingus või käsunduslepingus. Kavandatav määruse muudatus lihtsustab toetuse maksmise protsessi, st väheneb halduskoormus toetuse maksmiseks esitatavate vajalike dokumentide mahu osas.

Strateegia rakendamise heaks tehtava töö kohta tööajaarvestuse esitamine on endiselt vajalik juhul, kui otsesed personalikulud hüvitatakse tegelike kulude alusel ning töötaja täidab seejuures nii strateegia rakendamisega seotud kui ka strateegia rakendamisega mitteseotud tööülesandeid. Strateegia rakendamisega seotud tööülesanded fikseeritakse töölepingus, töövõtulepingus või käsunduslepingus, mis tõendab, et isik täidab strateegia rakendamisega seotud ülesandeid. Otsene personalikulu hüvitatakse vastavalt tööajaarvestuse tabelis näidatud tegelikule strateegia rakendamisele seotud tööülesannete täitmiseks kulunud ajale.

**Eelnõu §-s 11 muudetakse maaeluministri 27. juuni 2017. a määrust nr 49 „Merekeskkonna alaste teadmiste parendamise toetus”**

**Eelnõu § 11 punktiga 1 ja 2** muudetakse määruse § 7 lõiget 1 ja täiendatakse määruse § 7 lõigetega 31 ja 32. Muudatus on tingitud EMKF-i toetuse taotluse menetlemise juhtimis- ja kontrollisüsteemi auditist tulenevast audiitori ettepanekust vaadata üle meetme määrustega kehtestatud toetuse taotluse menetlemise hindamiskriteeriumid. Tulenevalt audiitori ettepanekust muudetakse määrust selliselt, et toetuse taotluste menetlemise hindamiskriteeriumid aitaksid kaasa rakenduskavas kehtestatud meetme tulemusnäitajate saavutamisele. Kehtiva määruse § 7 lõiget 1 muudetakse ja tuuakse hindamiskriteeriumina välja lisaks tegevuse mõju meetme eesmärkide saavutamisele ning kulutõhususele, ka taotleja suutlikus tegevust ellu viia.

Eelnimetatud nelja hindamiskriteeriumi sätestamine aitab kaasa tulemusnäitajate saavutamisele.

**Eelnõu §-s 12 muudetakse maaeluministri 27. veebruar 2017. a määrust nr 22 „Merekeskkonna bioloogilise mitmekesisuse ja ökosüsteemide kaitse ning taastamise toetus”**

**Eelnõu §-ga 12** muudetakse määruse § 7. Muudatus on tingitud EMKF-i toetuse taotluse menetlemise juhtimis- ja kontrollisüsteemi auditist tulenevast audiitori ettepanekust, vaadata üle meetme määrustega kehtestatud toetuse taotluste menetlemise hindamiskriteeriumid. Tulenevalt sellest muudetakse määrust selliselt, et toetuse taotluste menetlemise hindamiskriteeriumid aitaksid kaasa rakenduskavas kehtestatud meetme tulemusnäitajate saavutamisele. Kehtiva määruse § 7 lõiget 1 muudetakse ja tuuakse hindamiskriteeriumina välja lisaks mõjule meetme eesmärkide saavutamisel, kulutõhususele ja taotleja suutlikkusele tegevus ellu viia ka tegevuse põhjendatusele.

Eelnimetatud nelja hindamiskriteeriumi sätestamine aitab kaasa tulemusnäitajate saavutamisele.

**Eelnõu §-s 13 muudetakse maaeluministri 17. aprilli 2017. a määrust nr 34 „Püügivahendi parendamise toetus“.**

**Eelnõu §-ga 13** viiakse määruse § 8 lõike 3 sõnastus kooskõlla § 8 lõike 2 punktiga 1, et oleks üheselt mõistetav, et § 8 lõikes 3 ja § 8 lõike 2 punktis 1 mõeldakse samu kriteeriume. Arvestades meetme ülesehitust, spetsiifikat ja nõutud tingimusi toetatavale tegevusele hinnatakse tegevuse hindamise etapis projekti mõju ja põhjendatust ühe hindamiskriteeriumina ning nende eraldi hindamiseks ei ole vajadust arvestades juba meetmes seatud nõudeid toetatavale tegevusele.

**Eelnõu §-s 14 muudetakse maaeluministri 12. oktoobri 2015. a määrust nr 9 „Teadlaste ja kalurite koostöötoetus”.**

**Eelnõu § 14 punktiga 1** tunnistatakse kehtetuks määruse § 10 lõige 5. Euroopa Parlamendi ja nõukogu määrust (EL) nr 1303/2013 täiendati artikliga 68a, mis lihtsustab personalikulude tööajaarvestuse süsteemi. Tööandja fikseerib tööjõukulude osakaalu tööjõukulude brutosummas protsendi töölepingus, töövõtulepingus või käsunduslepingus. Teatud juhtudel puudub vajadus rakendada tööajatabelite esitamise nõuet nende isikute puhul, kes panustavad rakenduskavaga seotud tööülesannete täitmisesse osalise tööajaga. Kavandatav muudatus lihtsustab menetlusprotsessi ja väheneb halduskoormus toetuse taotlemiseks esitatavate vajalike dokumentide mahus.

**Eelnõu § 14 punktiga 2** sõnastatakse määruse § 11 lõige 1 tervikuna uuesti. Muudatused on tingitud Euroopa Parlamendi ja nõukogu määruse (EL) nr 1303/2013 artiklist 68a, mis lihtsustab personalikulude tööajaarvestuse süsteemi. Tööandja fikseerib tööjõukulude osakaalu tööjõukulude brutosummas protsendi töölepingus, töövõtulepingus või käsunduslepingus. Näiteks nende isikute personalikulud, kelle tööülesanded on tegevusega seotud osalise tööajaga, võib arvutada kindla protsendina tööjõukulude brutosummast vastavalt tegevuse jaoks kuu kohta kindlaks määratud protsendile töötatud ajast, ilma kohustuseta kehtestada eraldi tööaja registreerimise süsteem. Selleks, et PRIA-l oleks võimalik menetleda abikõlblike kulude hüvitamist tuleb sh toetuse saajal esitada esmakordsel makse taotlemisel ametijuhend, milles on kirjeldatud rakenduskavaga seotud tööülesandeid. Samuti on tehtud keelelisi parandusi.

Muudatused lihtsustavad menetlusprotsessi, st väheneb halduskoormus toetuse taotlemiseks esitatavate vajalike dokumentide mahus.

**Eelnõu § 14 punktiga 3** täiendatakse määruse § 11 lõikega 11. Euroopa Parlamendi ja nõukogu määrust (EL) nr 1303/2013 täiendati artikliga 68a, mis lihtsustab personalikulude tööajaarvestuse süsteemi. Tööandja fikseerib tööjõukulude osakaalu tööjõukulude brutosummas protsendi töölepingus, töövõtulepingus või käsunduslepingus. Näiteks nende isikute personalikulud, kelle tööülesanded on tegevusega seotud osalise tööajaga, võib arvutada kindla protsendina tööjõukulude brutosummast vastavalt tegevuse jaoks kuu kohta kindlaks määratud protsendile töötatud ajast, ilma kohustuseta kehtestada eraldi tööaja registreerimise süsteem.

**Eelnõu § 14 lõigetes 4 ja 5** on tehtud viidete parandused, mis tulenevad § 11 lõike 1 muudatusest.

**Eelnõu §-s 15 muudetakse maaeluministri 12. oktoobri 2015.a määrust nr 10 „Teadlaste ja vesiviljelusettevõtjate koostöötoetus”.**

**Eelnõu § 15 punktiga 1** tunnistatakse kehtetuks määruse § 10 lõige 5. Euroopa Parlamendi ja nõukogu määrust (EL) nr 1303/2013 täiendati artikliga 68a, mis lihtsustab personalikulude tööajaarvestuse süsteemi. Tööandja fikseerib tööjõukulude osakaalu tööjõukulude brutosummas protsendi töölepingus, töövõtulepingus või käsunduslepingus. Teatud juhtudel puudub vajadus rakendada tööajatabelite esitamise nõuet nende isikute puhul, kes panustavad rakenduskavaga seotud tööülesannete täitmisesse osalise tööajaga. Kavandatav muudatus lihtsustab menetlusprotsessi, st väheneb halduskoormus toetuse taotlemiseks esitatavate vajalike dokumentide mahus.

**Eelnõu § 15 punktiga 2** kehtestatakse määruse § 11 lõige 1 uues sõnastuses. Euroopa Parlamendi ja nõukogu määrust (EL) nr 1303/2013 täiendati artikliga 68a, mis lihtsustab personalikulude tööajaarvestuse süsteemi. Tööandja fikseerib tööjõukulude osakaalu tööjõukulude brutosummas protsendi töölepingus, töövõtulepingus või käsunduslepingus. Näiteks nende isikute personalikulud, kelle tööülesanded on tegevusega seotud osalise tööajaga, võib arvutada kindla protsendina tööjõukulude brutosummast vastavalt tegevuse jaoks kuu kohta kindlaks määratud protsendile töötatud ajast, ilma kohustuseta kehtestada eraldi tööaja registreerimise süsteem. Selleks, et PRIA-l oleks võimalik menetleda abikõlblike kulude hüvitamist tuleb ka toetuse saajal esmakordsel makse taotlemisel esitada ametijuhend, milles on kirjeldatud rakenduskavaga seotud tööülesandeid.

Kavandatav muudatus lihtsustab menetlusprotsessi, st väheneb halduskoormus toetuse taotlemiseks esitatavate vajalike dokumentide mahus.

**Eelnõu 15 punktiga 3** täiendatakse määruse § 11 lõikega 11. Euroopa Parlamendi ja nõukogu määrust (EL) nr 1303/2013 täiendati artikliga 68a, mis lihtsustab personalikulude tööajaarvestuse süsteemi. Tööandja fikseerib tööjõukulude osakaalu tööjõukulude brutosummas protsendi töölepingus, töövõtulepingus või käsunduslepingus. Näiteks nende isikute personalikulud, kelle tööülesanded on tegevusega seotud osalise tööajaga, võib arvutada kindla protsendina tööjõukulude brutosummast vastavalt tegevuse jaoks kuu kohta kindlaks määratud protsendile töötatud ajast, ilma kohustuseta kehtestada eraldi tööaja registreerimise süsteem.

**Eelnõu § 14 lõigetes 4 ja 5** on tehtud viidete parandused, mis tulenevad § 11 lõike 1 muudatusest.

**Eelnõu §-s 16 muudetakse maaeluministri 21. märtsi 2016. a määrust nr 18 „Tootmis- ja turustamiskavade toetus”.**

**Eelnõu § 16 punktiga 1** lisatakse määruse § 4 lõike 1 punkti 1 töövõtuleping ja käsundusleping. Varemalt sätestati selles punktis, et abikõlblik on juhatuse liikme ja töötaja töölepingujärgne tööjõukulu kokku kuni 120 tunni eest nädalas. Samas on mõnede potentsiaalsete toetuse taotlejate - tootjaorganisatsioonide töötajaga sõlmitud ka muid tüüpi lepinguid, näiteks töövõtuleping või käsundusleping.

**Eelnõu § 16 punktiga 2** muudetakse määruse § 5 punkti 9 sõnastust täpsemaks. Muudatusega kehtestatakse, et abikõlbulik ei ole kulutus teavitus- ja turustuskampaaniale, mis ei vasta kas toiduseaduse §-des 38 või 40, või reklaamiseaduses sätestatud tingimustele.

**Eelnõu § 16 punktiga 3** täiendatakse määruse § 5 punktiga 10. Mitteabikõlblike kulude hulka lisatakse säte, mille kohaselt tootmis- ja turustamiskava ettevalmistamise, elluviimise ja seirega mitte seonduva töö või teenuse kulu ei ole toetatav. Toetuse menetlemisel on tulnud ette juhtumeid, kus osutatud tööd või teenust on raske kokku viia tegevustega, mida on mainitud tootmis- ja turustamiskavas. Muudatuse eesmärk on luua tegevuste ja nende kulude ning tootjaorganisatsiooni tootmis- ja turustamiskava vahele tugevamat ja üheselt mõistetavamat seost.

**Eelnõu § 16 punktiga 4** muudetakse määruse § 10 lõiget 1. Muudatuse eesmärk on korrigeerida senise sätte sõnastust, et sellest ilmneks selgelt ajaline raam, mille sees teostatud tegevuste kulud on toetatavad. Varemalt oli määruse sõnastuses säte, mille kohaselt makstakse toetust üksnes siis, kui kulud on tehtud kalendriaastal, mille kohta esitatud tootmis- ja turustamiskava aastaaruande on Maaeluministeerium heaks kiitnud. Sätte sõnastus aga pärsib tegevuste ettevõtmist aasta lõpus, kuna nende eest tasumine, st kulud võivad kanduda järgmisesse aastasse ja sätte sõnastuse täpsel järgmisel ei ole seetõttu abikõlblikud – tegemist on juba järgmise kalendriaasta kuludega. Seetõttu muudetakse selle sätte sõnastust nii, et oleks võimalus viia tegevusi ellu ühel kalendriaastal ja need ka sisuliselt lõpule viia, aga võimalus oleks kuludokumente tegevuste kohta vormistada järgmise aasta veebruari lõpuni, ehk selle ajani, kui tootjaorganisatsioon peab esitama Maaeluministeeriumile heakskiitmiseks eelmise kalendriaasta tootmis- ja turustamiskava aastaaruande. See tähendab, et näiteks 2019. aasta detsembris viiakse ellu tegevus, mille kulu peab olema makstud hiljemalt veebruari lõpuks 2020, sest siis esitab tootjaorganisatsioon Maaeluministeeriumile heaks kiitmiseks 2019. aasta tootmis- ja turustamiskava aastaaruande. Muudatus on oluline, et toetada tootjaorganisatsioonide aktiivsust tegevuste ettevõtmisel ka aasta teises pooles ja aitab kasutada toetuse eelarvet suuremal määral, luues võimaluse kindlustada tehtud kulude abikõlblikkus kuni tootmis- ja turustamiskava aastaaruande esitamise momendini.

**Eelnõu § 16 punktiga 5** muudetakse sõnastust määruse§ 10 lõikes 4. Sissejuhatavas lauseosas asendatakse sõna „dokumentidega” sõnadega „dokumentide ärakirjadega”. Tegemist on meetmete vahelise ühtlustamisega.

**Eelnõu § 16 punktiga 6** sõnastatakse ümber määruse § 10 lõike 4 punkt 1. Varasem määruse sõnastus sätestas, et koos maksetaotlusega esitatakse asjakohane tööleping, töövõtuleping või käsundusleping. Muudatusega sätestatakse, et töötaja tööjõukulude esmakordsel makse taotlemisel tuleb esitada töötajaga sõlmitud tööleping, töövõtulepingu alusel teenust osutava isiku puhul töövõtuleping või käsunduslepingu alusel teenust osutava isiku puhul käsundusleping, milledes on välja toodud toetatava tegevusega seotud tööjõukulude osakaal tööjõukulude brutosummas ning kirjeldatud tootmis- ja turustamiskavaga seotud tööülesanded. Varasemalt oli nõue, et tööjõukulude hüvitamiseks tuleb pidada tööajatabelit, millest nähtub tootmis- ja turustamiskava koostamise ja elluviimisega seotud töö aeg. Uue sõnastusega luuakse võimalus näidata töötamise proportsiooni kas tööajatabeli pidamisega nagu varem, või sätestatakse töötaja/juhatuse liikme tööjõukulude osakaal töölepingus, töövõtulepingus või käsunduslepingus, kirjeldades seejuures töötaja/juhatuse liikme tööülesandeid, mis tootmis- ja turustamiskava ettevalmistamise ja elluviimisega seonduvad. Sätte täiendusega kaotatakse nõue esitada tööajaarvestust tõendav dokument juhul, kui rakendatakse Euroopa Parlamendi ja nõukogu määruse (EL, Euratom) 2018/1046 artikli 272 punkti 30, millega täiendatakse Euroopa Parlamendi ja nõukogu määrust (EL) nr 1303/2013 artikliga 68a, mis lihtsustab personalikulude tööajaarvestuse süsteemi. Euroopa Parlamendi ja nõukogu määruse nr 1303/2013 uue artikli 68a lõige 5 näeb ette, et personalikulud isikutele, kes töötavad osalise tööajaga teatud tegevuste juures (tootmis- ja turustamiskava ettevalmistamine ja rakendamine), võidakse arvutada kindla protsendina tööjõukulude brutosummast vastavalt tegevuse jaoks kuu kohta kindlaks määratud protsendile töötatud ajast, ilma kohustuseta kehtestada eraldi tööaja registreerimise süsteem. Tööandja annab töötajatele dokumendi, milles on see protsent kindlaks määratud.

Tootmis- ja turustamiskavaga seotud töö- või teenistusülesannete osakaal lepitakse kokku ja fikseeritakse töölepingus, töövõtulepingus või käsunduslepingus kindla protsendina töötaja või juhatuse liikme kogupalgast. Tegemist on tööandja hinnanguga tööaja jaotumisele tootmis- ja turustamiskavaga seotud tööülesannete ja kavaga mitte seotud tööülesannete vahel. Seejuures peab tööandja hinnang olema kooskõlas tegeliku tööaja jaotusega erinevate tegevuste vahel. Juhul kui palgakulu arvestamise aluseks olev tööaja jaotuse osakaal muutub, vormistatakse ja esitatakse koos maksetaotlusega uus dokument. Tootmis- ja turustamiskavaga seotud töö- või teenistusülesanded kirjeldatakse töölepingus, töövõtulepingus või käsunduslepingus. Määruse muudatuse kohaselt ei ole seega tehtava töö kohta eraldi tööajaarvestuse pidamine enam kohustuslik, kuid taotlejale jääb endiselt võimalus soovi korral jätkata tööajaarvestuse pidamist kehtivatel tingimustel, pidades selleks tööajatabelit. Kavandatav määruse muudatus lihtsustab toetuse taotlemise protsessi, st väheneb halduskoormus toetuse taotlemiseks esitatavate vajalike dokumentide mahu osas.

**Eelnõu § 16 punktiga 7** täiendatakse määruse § 10 lõikega 41 ning sätestatakse, et määruse§ 10 lõike 4 punktis 3 nimetatud tööajatabelit ei pea esitama juhul, kui töötaja või ametniku tööjõukulu arvestatakse Euroopa Parlamendi ja nõukogu määruse (EL) nr 1303/2013 artikli 68a lõike 5 kohaselt. See tähendab, et kui järgitakse eelnõu paragrahvi 16 punktis 6 sätestatud, ei ole vaja eraldi tööajatabelit pidada. Tegemist on sättega, mis loob võimaluse tööajatabeli pidamisest loobumiseks juhul, kui sätestatakse töötaja/juhatuse liikme tööjõukulude osakaal töölepingus, töövõtulepingus või käsunduslepingus, kirjeldades seejuures töötaja/juhatuse liikme tööülesandeid, mis tootmis- ja turustamiskava ettevalmistamise ja elluviimisega seonduvad.

**Eelnõu §-s 17 muudetakse maaeluministri 31. mai 2018. a määrust nr 35 „Vesiviljelusettevõtte negatiivse keskkonnamõju vähendamise toetus”.**

**Eelnõu § 10 lõike 2 punkt 4 ja lõike 51** muudatused on tingitud EMKF-i toetuse taotluse menetlemise juhtimis- ja kontrollisüsteemi auditist tulenevast audiitori ettepanekust üle vaadata meetme määrustega kehtestatud toetuse taotluste menetlemise hindamiskriteeriumid. Tulenevalt audiitori ettepanekust muudetakse määrust selliselt, et toetuse taotluste menetlemise hindamiskriteeriumid aitaksid kaasa EMKF-i rakenduskavas kehtestatud meetme erieesmärgile 3 vastavate tulemusnäitajate saavutamisele. Kehtiva määruse § 10 lõiget 2 täiendatakse punktiga 4 ning § 10 täiendatakse lõikega 51 selliselt, et hindamiskriteeriumina on välja toodud lisaks tegevuse põhjendatusele, kulutõhususele ja taotleja suutlikkusele tegevust ellu viia ka mõju meetme eesmärkide saavutamisele. Eelnimetatud nelja hindamiskriteeriumi sätestamine aitab kaasa tulemusnäitajate saavutamisele.

**3. Eelnõu vastavus Euroopa Liidu õigusele**

Eelnõu on kooskõlas Euroopa Parlamendi ja nõukogu määrusega (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006 (ELT L 347, 20.12.2013, lk 320−469), Euroopa Parlamendi ja nõukogu määrusega (EL) 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) 1698/2005 (ELT L 347, 20.12.2013, lk 487−548) ning Euroopa Parlamendi ja nõukogu määrusega (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98/, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, 20.12.2013, lk 549–607).

Eelnõu on kooskõlas ka Euroopa Parlamendi ja nõukogu määrusega (EL) nr 508/2014 Euroopa Merendus- ja Kalandusfondi kohta ja millega tunnistatakse kehtetuks nõukogu määrused (EÜ) nr 2328/2003, (EÜ) nr 861/2006, (EÜ) nr 1198/2006 ja (EÜ) nr 791/2007 ning Euroopa Parlamendi ja nõukogu määrus (EL) nr 1255/2011 (ELT L 149, 20.05.2014, lk 1–66).

**4. Määruse mõjud**

# Eelnõu §-des 2, 5–6, 10 ja 14–16 nimetatud määruste muutmisel taotleja ega toetuse saaja halduskoormus ei suurene, pigem väheneb, kuna kahaneb esitatavate dokumentide maht. Fikseeritud osakaaluga töötasu arvestuse korral ei pea enam pidama ega esitama eraldi dokumenti (arvestust) arengukava ja rakenduskavaga seotud töö- või teenistusülesannete täitmise kohta. Määrustesse kavandatavad tehnilisemat laadi täpsustused muudavad määruse teksti üheselt mõistetavamaks ning võimaldavad vältida tõlgenduskohti toetuste menetlemisel.

Eelnõu §-des 1, 3, 4, 7, 9, 11–13 ja 17 nimetatud määruste muutmisel taotleja ega toetuse saaja halduskoormus ei suurene. Muudatused mõjutavad PRIA tööd taotluste hindamisel. Muudatused, mis on tehtud hindamiskriteeriumitega on tingitud osaliselt EMKF-i toetuste taotluste menetlemise juhtimis- ja kontrollisüsteemi auditist tulenevast audiitor ettepanekust teatud toetusmeetmetes üle vaadata meetme määrustega kehtestatud toetuse taotluse menetlemise hindamiskriteeriumid. Vajalikud muudatused viidi sisse selliselt, et toetuse taotluse menetlemise hindamiskriteeriumid oleksid asjakohased ja PRIA poolt kergemini kontrollitavad.

Eelnõu §-des 8 ja 9 nimetatud määruste PRIA e-teenuste keskkonda üleminek muudab riigisiseste ning rakenduskava toetuste taotlemise taotlejate jaoks lihtsamaks. Samuti lihtsustab see oluliselt PRIA töökorraldust ja aitab vähendada toetuste taotluste ja maksetaotluste menetlusaega.

Eelnõu ei avalda sotsiaalset ega demograafilist mõju, samuti ei mõjuta riigi julgeolekut, regionaalarengut ega välissuhteid ja ei avalda negatiivset mõju ka majandusele. Eelnõu mõjub säästvalt ja säilitavalt elu- ja looduskeskkonnale, tingituna paberdokumentide käibe vähendamisest. Eelnõu avaldab positiivset mõju riigiasutustele ja kohalikele omavalitsustele, tingituna asjaolust, et halduskoormus väheneb, lihtsustub oluliselt ka PRIA töökorraldus ja väheneb toetuste taotluste ja maksetaotluste menetlusaeg.

# 5. Määruse rakendamisega seotud tegevused, vajalikud kulud ja määruse rakendamise eeldatavad tulud

Määruse rakendamisega ei kaasne lisakulutusi riigieelarvest.

Eelnõu §-des 1–9 ja 11–17 nimetatud määrused on seotud rakenduskavaga, mille jaoks on eraldatud koos tulemusreserviga 129 129 041 eurot, millest Eesti osa on 28 158 623 eurot ning ELi osa 100 970 418 eurot.

Eelnõu §-s 10 LEADER-lähenemist rahastatakse 80 % ulatuses EAFRD-st ning 20% ulatuses Eesti riigieelarvest. Kokku on LEADER-lähenemise eelarve 90 miljonit eurot, millest kohaliku arengu strateegiate ettevalmistamise toetuse eelarve oli 1,7 miljonit eurot ja strateegiate rakendamiseks 88,3 miljonit eurot.

# 6. Määruse jõustumine

Määrus jõustub üldises korras.

## 7. Määruse kooskõlastamine, huvirühmade kaasamine ja avalik konsultatsioon

Eelnõu esitatakse eelnõude infosüsteemi EIS kaudu kooskõlastamiseks Rahandusministeeriumile ja Keskkonnaministeeriumile ning e-posti teel arvamuse esitamiseks PRIA-le. Eelnõu saadetakse informatsiooniks arengukava ja rakenduskava seirekomisjonile ning arvamuse esitamiseks kalanduse võrgustiku kohalikele tegevusgruppidele, LEADER-tegevusgruppidele, Keskkonnainspektsioonile, Tartu Ülikoolile, Eesti Maaülikoolile, Tallinna Ülikoolile, TalTech Eesti Mereakadeemiale, kalapüügi- ja vesiviljelustoodete tootjaühendustele ning kalandusvaldkonna erialaliitudele.